Καβουρμάς
Μπορούμε να ζεστάνουμε τον καβουρμά σε τηγάνι, να τον μαγειρέψουμε ξανά με λίγη ντομάτα, να τον σερβίρουμε με ρύζι ή πατάτες ή να τον τηγανίσουμε με αυγά, ως μεζέ.
2 κιλά μοσχάρι (από σπάλα), χωρίς κόκαλο και κομμένο σε κομμάτια των 4-5 εκ., μπόλικο χοντρό αλάτι (περίπου 3 κουτ. σούπας), 1 κουτ. γλυκού μπαχάρι, φρεσκοτριμμένο πιπέρι, 1 κιλό ξίγκι από χοιρινό ή μοσχάρι (ή και τα δύο) – συνεννοούμαστε με τον χασάπη μας να μας κρατήσει
Από την προηγούμενη μέρα πλένουμε το κρέας, το στραγγίζουμε σε σουρωτό και το αλατίζουμε με το χοντρό αλάτι. Το αφήνουμε 1 βράδυ στο ψυγείο, να «τραβήξει» το αλάτι.Την επομένη, βάζουμε μια φαρδιά κατσαρόλα σε μέτρια φωτιά, ρίχνουμε μέσα το ξίγκι και το κρέας (χωρίς να το ξεπλύνουμε από το αλάτι) και μαγειρεύουμε για 2 ώρες, ανακατεύοντας τακτικά με ξύλινη κουτάλα μέχρι το κρέας να ψηθεί, να μαλακώσει και να στεγνώσει.Προς το τέλος προσθέτουμε το μπαχάρι και πιπέρι.Μεταφέρουμε το κρέας με τρυπητή κουτάλα σε πλαστικό σκεύος. Αφού κρυώσει λίγο το λίπος, το αδειάζουμε πάνω στο κρέας. Κλείνουμε με καπάκι και διατηρούμε στο ψυγείο.
Μοσχάρι